» El Tribunal Suprem processa Rovira per rebel·lió i Mundó, per desobediència i malversació | EL9NOU.CAT
La rebel·lió pot comportar penes de fins a 25 anys de presó
23/03/2018 | 12:13
Marta Rovira i Carles Mundó |
El jutge Pablo Llarena ha decidit processar 13 investigats independentistes pel delicte de rebel·lió, entre els quals la vigatana Marta Rovira, que avui havia de declarar davant del Tribunal Suprem, però que ha decidit marxar a l’exili. Llarena considera que va tenir una “participació essencial en la ideació” del referèndum, “impulsant una legislació de suport i coordinació de sectors de l’administració” i, entre d’altres, “la plena disponibilitat de centres de votació”.
La rebel·lió pot comportar penes de fins a 25 anys de presó. A banda de Rovira, el jutge ha processat pel mateix delicte a Carles Puigdemont, Oriol Junqueras, Jordi Turull, Joaquim Forn, Josep Rull, Toni Comín, Dolors Bossa, Clara Ponsatí, Raül Romeva, Jordi Cuixart, Jordi Sànchez i Carme Forcadell.
En el cas de Carles Mundó, el Tribunal Suprem manté els delictes de desobediència i malversació per haver desatès “els requeriments del Tribunal Constitucional” en aprovar el decret de convocatòria del referèndum i per haver disposat “fons públics per a un destí diferent del previst”.
Llistat dels processats pel Tribunal Suprem
Carles MundódesobediènciamalversacióMarta RoviraPablo LlarenaRebel·lióTribunal Suprem
[CARTA ÍNTEGRA] Marta Rovira marxa a l’exili i no declararà al Tribunal Suprem